**Szakolczai Ildikó:**

**A PROJEKT CÍME: A VÍZ**

**A PROJEKTBEN RÉSZTVEVŐK KÖRE:** A 9.A és 9.B osztály (informatika és távközlés ágazat), valamint a 9.E és 9.F osztály (elektronika és elektrotechnika ágazat) tanulói.

A diákok szabadon megválaszthatták, hogy melyik társukkal kívánnak együtt dolgozni. A résztéma kiválasztásakor is csak egyetlen megkötés volt: a vízhez kellett kapcsolódnia.

**CÉL:**

* Komplex kép kialakítása a víz fontosságáról. (Tanítványaim a víz szerkezetét, tulajdonságait, fizikai változásait, kémiai átalakulásait, földrajzi-, energetikai- és biológiai jelentőségét vizsgálták.)
* Az önálló ismeretszerzés, ismeretbővítés kialakítása, szakirodalom használattal.
* Készségek, képességek fejlesztése: lényegkiemelés, együttműködés, előadás, esztétikus megjelenítés területén.
* Az ismeretek alkotó alkalmazása – szellemi termék létrehozása.

**TEVÉKENYSÉGEINK:**

* ötletbörze – gondolati térkép készítése,
* párok alakítása,
* a résztéma kiválasztása,
* nyomtatott szakirodalom tanulmányozása,
* digitális források keresése, feldolgozása,
* terv készítése,
* legalább A3-as méretű tabló (plakát) készítése,
* a tabló bemutatásához kísérőszöveg összeállítása,
* a szakirodalomról e-mail küldése, a plakátfotó csatolásával december 21-ig.

**NÉHÁNY PÉLDA A VÁLASZTOTT RÉSZTÉMÁKBÓL:**

* a víz halmazállapot-változásainak gyakorlati jelentősége;
* a vízenergia hasznosítása;
* a vízszennyezés és következményei;
* felszín alatti vizeink;
* aszályok, árvizek;
* a Balaton múltja, jelene és jövője;
* a globális felmelegedés hatása Földünk édesvíz készletére;
* víztisztítás, ivóvíz ellátás, takarékosság;
* vízi-, és vízparti élőlények.

Január első óráiban történtek a projektmunkák, saját szellemi termékek bemutatása, értékelése. A legtartalmasabb, figyelemfelkeltő plakátokból kiállítást rendezünk a Fenntarthatósági Témahéten. A legügyesebb előadásokat az iskolatársak is meghallgathatják a tehetségnapon.

 